ai4bharat/Pralekha huggingface dataset:
جدید اور قابل تجدید توانائی کی وزارت
سرمایہ کاری سے متعلق یورپی بینک کے عالمی ڈائریکٹر نے آر ای اور گرین ہائیڈروجن پروجیکٹوں کی مالی اعانت پر تعاون کے لئے سی ایم ڈی ، آر آئی ای ڈی سے ملاقات کی
سرمایہ کاری سے متعلق یورپی بینک  کی عالمی ڈائریکٹر محترمہ ماریا شا بارراگن نے آج آئی آر ای ڈی اے کے کارپوریٹ دفتر میں ، بھارت کی قابل تجدید توانائی کے فروغ سے متعلق ایجنسی لمیٹڈ  کے چیئرمین اور منیجنگ ڈائریکٹرز  ، جناب پردیپ کمار داس سے ملاقات کی۔
ممکنہ تعاون پر تبصرہ کرتے ہوئے ، جناب داس نے کہا ، " آئی آر ای ڈی اے مالی اعانت کے ذریعہ بھارت میں قابل تجدید توانائی کی ترقی کی حمایت کرنے کے لئے پرعزم ہے ، اور ہمیں اپنے آب و ہوا کے اہداف کے حصول کے لئے سرمایہ کاری سے متعلق یورپی بینک کے ساتھ شراکت میں خوشی ہوگی۔ یہ تعاون بہت کچھ فراہم کرے گا۔ بھارت میں قابل تجدید توانائی اور گرین ہائیڈروجن منصوبوں کی ترقی کے لئے ضروری حمایت میں وہ سب کچھ فراہم کرے گا جو ملک کے شہریوں کے لئے نئے مواقع کھولنے میں مدد اور سال 2030 تک غیر زیر زمین ایندھن سے اس کی نصب شدہ توانائی کی صلاحیت کا 50 فیصد حاصل کرنے کے لئے بھارتی حکومت کو آگے بڑھانے میں مدد فراہم کرے گا۔
آئی آر ای ڈی اے، سی ایم ڈی نے اس بات پر بھی زور دیا کہ اس طرح کے تعاون سے قابل تجدید توانائی ، گرین ہائیڈروجن ، گرین امونیا ، ای موبلٹی ، بیٹری اسٹوریج ، وغیرہ کے ابھرتے ہوئے میدانوں میں نئے مواقع پیدا ہوسکتے ہیں۔ اوران دو معروف اداروں کے وسائل سب کے لئے تیز تر پائیدار مستقبل بنانے میں مدد کرسکتے ہیں۔
ای آئی بی کے عالمی ڈائریکٹر نے پچھلے تین سال میں اس کی متاثر کن نمو کے لئے آئی آر ای ڈی اے کی ستائش کی۔ انہوں نے آر ای منصوبوں کو معیار کے ساتھ فوری اور مؤثر طریقے سے مالی مدد فراہم کرنے کےلئے بھی آئی آر ای ڈی اے ٹیم کی ستائش کی۔
جناب چنتن شاہ ، ڈائریکٹر  ، آئی آر ای ڈی اے ، ڈاکٹر آر سی شرما ، سی ایف او ، آئی آر ای ڈی اے ، اور دیگر سینئر آئی آر ای ڈی اے اور ای آئی بی کے عہدیداروں نے بھی اس میٹنگ میں شرکت کی۔
امور صارفین، خوراک اور عوامی تقسیم کی وزارت
مرکز نے تین لاکھ میٹرک ٹن کے پیاز کے بفر اسٹاک سے اسٹاک جاری کرنا شروع کردیا ہے
حکومت ہند پیاز کی قیمتوں کو قابو میں رکھنے کیلئے قیمتوں کے استحکام کے فنڈ کے تحت پیاز کا بفر اسٹاک رکھتی ہے
اُمور صارفین کے محکمے نے اس سال تیار کیے گئے 3 لاکھ میٹرک ٹن کے پیاز کے بفر اسٹاک سے اسٹاک جاری کرنے کا کام شروع کرنے کا فیصلہ کیا ہے۔ محکمے کے سکریٹری جناب روہت کمار سنگھ نے 10 اگست 2023 کو نیفیڈ اور این سی سی ایف کے مینجنگ ڈائریکٹروں کے ساتھ ایک میٹنگ کی اور نپٹان کے طریقوں کو حتمی شکل دی۔ فیصلہ کیا گیا کہ ریاستوں میں ایسے اہم بازاروں کو ہدف بناتے ہوئے پیاز کے اسٹاک جاری کیے جائیں گے جہاں پر خردہ قیمتیں کُل ہند اوسط قیمت سے اوپر چل رہی ہوں اور جہاں پر گزشتہ ماہ اور سال کی قیمتوں میں اضافے کی شرح متعینہ سطح سے اوپر ہو، اس سلسلے میں ای- نیلامی اور ای- کامرس پلیٹ فارموں پر خردہ فروخت کے ذریعے نمٹان کے امکانات کا بھی پتہ لگایا جارہا ہے۔نمٹان کی مقدار اور رفتار کے تعین کیلئے پیاز کو سستی قیمت پر صارفین کو دستیاب کرانے کے مقصد سے قیمتوں اور دستیابی کی صورتحال کا بھی جائزہ لیا جائیگا۔ بازار میں بھیجنے کے علاوہ یہ فیصلہ کیا گیا کہ ریاستوں کو کنزیومر کوآپریٹیو اور کارپوریشنوں کی خردہ دکانوں کے ذریعے فروخت کے واسطے رعایتی شرحوں پر پیاز فراہم کرائی جائے۔
رواں سال میں بفر کے لئے مجموعی طور پر تین لاکھ میٹرک ٹن پیاز حاصل کی گئی ہے، جس میں حالات کا تقاضا ہونے کی صورت میں مزید اضافہ کیاجاسکتا ہے۔ دو مرکزی نوڈل ایجنسیوں نیفیڈ اور این سی سی ایف میں مہاراشٹر اور مدھیہ پردیش سے جون اور جولائی کے دوران ڈیڑھ ڈیڑھ لاکھ میٹرک ٹن ربیع کی پیاز حاصل کی ہے۔ اس سال ذخیرے کے نقصان کو کم سے کم کرنے کے مقصد سے بھابھا ایٹمی ریسرچ سینٹر  کے تعاون سے پائلٹ بنیاد پر پیاز کے اِرریڈیشین کا کام بھی کیا جائے گا۔ تقریباً 1000 میٹرک ٹن پیاز کو اِرریڈیٹ کیا گیا ہے اور کنٹرول شدہ ماحول والے اسٹوریج میں رکھا گیا ہے۔
حکومت پیاز کی قیمتوں کے اتار چڑھاؤ پر قابو پانے کیلئے قیمتوں کے استحکام کے فنڈ کے تحت پیاز کا بفر برقرار رکھتی ہے ۔ ربیع کی فصل سے پیاز کے حصولیابی کے ذریعے سالانہ بفر تیا رکیا جاتا ہے اور اسے کم دستیابی کے سیزن کے دوران بڑی کھپت والے مراکز میں جاری کیا جاتا ہے۔ گزشتہ چار برسوں میں پیاز کے بفر کا سائز تین گنا ہوچکا ہے ؛ سال 21-2020 میں ایک لاکھ میٹرک ٹن سے بڑھ کر سال 24-2023 میں یہ تین لاکھ میٹرک ٹن ہوگیا ہے۔ پیاز کا بفر سستی قیمت پر صارفین کو پیاز کی دستیابی کو یقینی بنانے اور پیاز کی قیمتوں کو مستحکم رکھنے میں ایک کلیدی رول ادا کرتا ہے۔
-----------------------
ش ح۔ا گ۔ ع ن
U NO: 8221
(Visitor Counter : 55
وزارت دفاع
سینک اسکول سوسائٹی
حکومت نے غیر سرکاری تنظیموں/ نجی اسکولوں / ریاستوں حکومت کے ساتھ اشتراک میں 100 نئے سینک اسکولوں کے قیام کی پہل کی منظوری دی ہے جو کہ درجہ بندی کے لحاظ سے کلاس 6 سے شروع ہوکر ، زیادہ سے زیادہ ریاستوں اور مرکز کے زیر انتظام علاقوں کا احاطہ کرنے کی کوشش کے ساتھ دی گئی ہے۔ سینک اسکولوں کی سوسائٹی وزارت دفاع کے زیر اہتمام ہے۔ ان میں سینک اسکولوں کا مقصد ایک خصوصی عمودی، الگ طرح کے سینک اسکولوں سے مختلف ہے۔ اس کے باوجود نئے اسکولوں کو اکیڈمک تک پلس نصاب کی پیروی کرنے کی ضرورت ہوگی جیسا کہ موجودہ سینک اسکولوں میں ہے جس میں قدر پر مبنی نصاب اور زندگی کی مہارتیں، این سی سی اور کھیلوں کی سرگرمیوں کی تربیت شامل ہے تاکہ قومی جذبے، بے مثال شجاعت اور ناقابل شکست اخلاق کو فروغ دیا جاسکے۔ان کا مقصد ملک اور معاشرے کے لیے احترام کے اقدار کے ساتھ وابستگی جبکہ ’’اکیڈمک پلس‘‘ قسم کے تعلیمی ماحول اور اسی ترتیب کی تربیت فراہم کرنا ہے۔
وزارت دفاع کی سینک اسکول سوسائٹی کو غیرسرکاری تنظیموں / نجی ا سکولوں/ ریاستوں حکومتوں کی جانب سے، http://sainikschool.ncog.gov.inکے ذریعے379 درخواستیں موصول ہوئی ہیں جو اہلیت کی میٹنگ کی بنیاد پر مختصر فہرست سے مشروط ہیں۔ اس مقصد کے لیے وضع کردہ تقاضے اور شراکت داری موڈ میں نئے اسکولوں کے قواعد وضوابط سے متفق ہونا اور سینک اسکولوں کی سوسائٹی کے ساتھ مفاہمت نامے پر دستخط کرنا شامل ہے۔
یہ معلومات دفاع کے وزیر مملکت جناب اجے بھٹ نے 21 مارچ 2022 کو راجیہ سبھا میں محترمہ اندو بالا گوسوامی کے تحریری جواب میں دیں۔
وزارت خزانہ
انکم ٹیکس محکمے نے دلی میں تلاشی کی کارروائی انجام دی
انکم ٹیکس محکمے نے 24 نومبر 2021 کو دلی میں ایک ٹیکس دہندہ کے خلاف تلاشی کی کارروائی شروع کی ہے جس نے اُن بیرونی ملکوںمیں ، جہاں ٹیکس کی ادائیگی کی شرح کم ہے ،مستفید ہونے والا ایک ٹرسٹ اور ایک ذیلی کمپنی قائم کی ہے۔تلاشی کی ا سکارروائی کے دوران ٹیکس دہندہ کے کاروباری مقامات اور رہائش گاہ کا احاطہ کیا گیا۔
تلاشی کی کارروائی سے اس بات کا انکشاف ہوا ہے کہ ٹیکس کی ادائیگی کی کم شرح والے ان بیرونی ملکوں میں ان بغیر انکشاف والے کاروباری اداروں کے پاس غیر منقولہ اور منقولہ اثاثوں کی شکل میں 40 کروڑ روپے مالیت کے اثاثے موجودہیں۔مذکورہ ٹیکس دہندہ اپنے اثاثوں کےانتظا م وانصرام کے لئے ایک ایسے غیر ملکی بینک کی خدمات حاصل کررہا تھا ،جس کی بھارت میں بھی شاخیں ہیں اور یہ بینک دولت سے متعلق بندوبست ، مالیات سے متعلق منصوبہ بندی ،اثاثوں کو مختص کرنے ،حصص بازار سے متعلق تحقیق ، فکسڈ آمدنی ، سرمایہ کاری سے متعلق حکمت عملیاں مرتب کرنے اور متولی سے متعلق خدمات انجام دیتا ہے ۔
مذکورہ شخص کی رہائش گاہ پر تلاشی کی کارروائی کے دوران ای- میل اوردستاویزات کی شکل میں تصدیقی ثبوت بھی ملے ہیں، جن سے غیر ملکی اثاثوں سے متعلق اس کی ملکیت کی توثیق ہوتی ہے۔تلاشی کے دوران ریکارڈ کرائے گئے اپنے بیان میں ،اس نے غیر ملکی اثاثو ں کی ملکیت کا اعتراف کرلیا ہے۔ کاروباری جگہوں سے کھاتوں کے متوازی سیٹ کی شکل میں اعدادوشمار رکھنے والی ایک ہارڈ ڈسک بھی ملی ہے۔ان سب جمع کئے گئے ثبوتوں کے ابتدائی تجزیہ کی بدولت بھارت میں کئے گئے کاروبار سے 30کروڑروپے تک گھریلو آمدنی کو بہت کم کرکے دکھانے کا عندیہ ملتا ہے۔ مزیدتحقیقات جاری ہیں۔
سٹرک ٹرانسپورٹ اور شاہراہوں کی وزارت
جناب نتن گڈکری نے بھارت مالا پریوجنا کے تحت آندھرا پردیش میں بنگلورو – وجئے واڑہ اکنامک کوریڈور میں ہائبرڈ اینوئٹی موڈ میں این ایچ 544- جی پر 1292.65 کروڑ روپے کی مالیت سے 32 کلومیٹر طویل 6 لین ایکسس کنٹرول گرین فیلڈ ہائی وے تیار کرنے کی منظوری دی
سڑک ٹرانسپورٹ اور شاہراہوں کے مرکزی وزیز جناب نتن گڈکری نے بھارت مالا پریوجنا کے تحت آندھرا پردیش میں بنگلورو – وجئے واڑہ اکنامک کوریڈور میں این ایچ- 544 جی پر چندر شیکھر پورم سے پولاورم تک 1292.65 کروڑ روپے مالیت کے 32 کلومیٹر طویل 6 لین ایکسس کنٹرول گرین فیلڈ ہائی وے تیار کرنے کو مننظوری دی ہے۔
ٹویٹس کی ایک سیریز میں جناب گڈکری نے بتایا کہ بنگلورو – کڈپا – وجئے واڑہ ایکونومک کوریڈور بنگلورو ایس ٹی آر آر سے شروع ہو تا ہے جو این ایچ- 44 پر کوڈی کونڈہ چیک پوسٹ تک موجودہ بنگلورو – حیدرآباد ّ این ایچ- 44 ) کو استعمال کرتاہے۔
جناب گڈکری نے کہا کہ اس کے بعد، مجوزہ گرین فیلڈ اکنامک کوریڈور این ایچ- 44  پر واقع کوڈی کونڈہ چیک پوسٹ  سے این ایچ- 16 پر اڈانکی کے قریب موپاورم گاؤں تک جاتا ہے۔ انہوں نے کہا کہ موپاورم سے یہ راستہ وجئے واڑہ تک موجودہ این ایچ- 16 کو استعمال کرتا ہے۔ 342.5 کلومیٹر کی لمبائی کے ساتھ کوڈی کونڈہ چیک پوسٹ سے موپاورم تک کا پورا کوریڈور مکمل طور پر گرین فیلڈ ہائی وے ہے۔ انہوں نے مزید کہا کہ آندھرا پردیش کے پرکاسم ضلع میں اس پٹی کو 14 پیکجوں میں تیار کرنے کی تجویز ہے۔
۔۔۔۔۔۔۔۔
ش ح۔ اگ۔ ن ا۔
U-2047
(Visitor Counter : 79
ماحولیات، جنگلات اور موسمیاتی تبدیلی کی وزارت
ماحولیات اور جنگلی جانوروں کے تحفظ میں کیریئر
ماحولیات ،جنگلات اور آب و ہوا میں تبدیلی کے مرکزی وزیر جناب اشونی کمار چوبے نے آج لوک سبھا میں بتایا کہ ماحولیات ، جنگلات اور آب و ہوا میں تبدیلی کی وزارت ماحولیات کی تعلیم ،بیداری اور تربیتی اسکیم ای ای اے ٹی نافذ کررہی ہے،جس کا مقصد اسکول اور کالجوں کے طلبا میں خصوصی طو رپر ماحولیاتی بیداری کو فروغ دینا ہے اور ماحولیات کے تحفظ کے لئے ان کی شرکت کو بروئے کار لانا ہے۔اس اسکیم کےنیشنل گرین کارپس پروگرام کے تحت اسکولوں اور کالجوں میں ایک لاکھ سے زیادہ ایکو ۔کلبس بنائے گئے ہیں تاکہ طلبا کو ماحولیاتی تعلیم دی جاسکے اور اس سلسلے میں ان میں بیداری پیدا کی جاسکے ۔اس کے علاوہ یہ وزارت نیشنل پارکس ،جنگلی جانوروں کے تحفظ کے مقامات اور محفوظ علاقوں میں اسکولی طلبا کے لئے فیلڈ وزیٹس /قدرتی کیمپس کے اہتمام میں تعاون دیتی ہے ۔ای ای اے ٹی اسکیم کے نیشنل نیچر کیمپنگ پروگرام کے تحت وزارت اسکولی طلبا کے لئے قدرتی کیمپوں کا اہتمام کرتی ہے اس کا مقصد طلبا کو قدرتی تجربے سے واقف کرانا ہے اور قدرت اور اس کے تحفظ کے تئیں ان کے احساس کو بیدار کرنا ہے ۔نوجوانوں کے امور کے محکمے کی طرف سے فراہم کردہ اطلاع کے مطابق ماحولیات کے تحفظ کے بارے میں بیداری اور نیشنل سروس اسکیم کی ریگولر سرگرمیوں کا ایک حصہ ہے ۔این ایس ایس یعنی نیشنل سروس اسکیم کے رضاکار ماحولیاتی تحفظ ،آب و ہوا میں تبدیلی سے متعلق سرگرمیوں کا اہتمام کرتے ہیں۔وہ قابل تجدید توانائی کا استعمال کرنے کے علاوہ شجر کاری کی مہم کے ساتھ ساتھ دیگر متعلقہ امور پر بھی سرگرمیاں انجام دیتے ہیں۔
وزارت نے ملک کے نوبایو جیوگرافک خطوں میں پھیلے دس مقامات پر ایک تجرباتی بنیاد پر جاری ماحولیاتی معلومات کے نظام کی اسکیم کے تحت جو جون2017 میں گرین اسکیل ڈیولپمینٹ پروگرام ڈی پی کا آغاز کیا ہے۔ اس کا مقصد ماحولیات ،جنگلات اور وائلڈ لائف سیکٹروں میں نوجوانوں کو تعلیم دینا ہے، جس سے کہ وہ روز گار اپنے لئے حاصل کرسکیں۔تجرباتی مرحلے کی کامیابی کی بنیاد پر یہ پروگرام 2018-19 میں پورے بھارت میں پھیلایا گیا
اس میں آلودگی کی نگرانی ، اخراج کی انوینٹری، سیوریج ٹریٹمنٹ پلانٹ / ایفلوئنٹ ٹریٹمنٹ پلانٹ / کامن ایفلوئنٹ ٹریٹمنٹ پلانٹ ، ویسٹ مینجمنٹ، ماحولیاتی اثرات کی تشخیص، جنگلات کا انتظام جیسے مختلف شعبوں واٹر بجٹنگ اور آڈیٹنگ، وائلڈ لائف مینجمنٹ، پیرا ٹیکنومی بشمول پیپلز بائیو ڈائیورسٹی رجسٹر ، بانس کا انتظام اور ذریعہ معاش پیدا کرنےوغیرہ کا احاطہ کیا گیا۔جی ایس ڈی پی کوششوں کے تحت تربیت دی گئی تاکہ تربیت پر بروقت توجہ کے ساتھ ہنر مند ،ورک فورس کی تکنیکی معلومات بڑھائی جاسکے۔ای این وی آئی ایس ،ہبس /ریسارس پارٹنرز اور دیگر ادارے جو جی ایس ڈی پی کے تحت تربیت دے رہے ہیں ،ملک بھر سے درخواستیں طلب کرتے ہیں اور ریاست /مرکز کے زیر انتظام علاقے کے اندر یا باہر دستیاب روزگار کے مواقع کی بنیاد پر پلیسمنٹ ہوتا ہے۔
وزارت خزانہ
سی بی آئی سی کے چیئرمین نے نیشنل ٹائم ریلیز اسٹڈی 2022 جاری کی
نئی دہلی، 11 اپریل 2022:
مرکزی بالواسطہ ٹیکس اور کسٹم بورڈ  کے چیئرمین جناب وویک جوہری نے محکمہ کے ذریعہ کیے جانے والے ٹائم ریلیز اسٹڈیز  کا ایک سیٹ پیش کیا۔
ٹی آر ایس بنیادی طور پر بین الاقوامی تجارت کے کارگو کلیئرنس کے عمل کا جائزہ لینے کے لیے کارکردگی کی پیمائش کا آلہ ہے، جیسا کہ عالمی تجارتی تنظیم  نے تجارتی سہولت معاہدے  اور عالمی کسٹم آرگنائزیشن  کے تحت سفارش کی ہے۔ یہ اوسط کارگو ریلیز کا وقت اپناتا ہے، یعنی کسٹم اسٹیشن پر کارگو کی آمد سے لے کر درآمد یا برآمد کے لیے اس کے حتمی اجرا تک کا وقت۔
نیشنل ٹائم ریلیز اسٹڈی  2022 کا احاطہ 15 بڑی کسٹم فارمیشنز بشمول چار بندرگاہوں کی زمرہ جات - بندرگاہیں، ایئر کارگو کمپلیکس ، اندرون ملک کنٹینر ڈپو  اور مربوط چیک پوسٹس  جو داخلے کے تقریباً 80 فیصد بلوں  اور 70 فیصد شپنگ بلوں  کو سنبھالتی ہیں اور یہ یکم تا 7 جنوری 2022 کے درمیان نمونے کی مدت پر مبنی ہے۔
این ٹی آر ایس 2022 نے گزشتہ سال کی اسی مدت کے مقابلے میں 2022 میں چاروں بندرگاہ زمروں کے لیے اوسط کارگو ریلیز کے وقت میں مزید بہتری کی اطلاع دی ہے: آئی سی پیز کے لیے 2 فیصد سے اے سی سی کے لیے نمایاں طور پر 16 فیصد زیادہ ہے۔ سمندری بندرگاہ یا اندرون ملک کنٹینر ڈپووں کے ذریعے کلیئر کیے جانے والے سمندری کارگو کے لیے اوسط ریلیز کے وقت میں 12 فیصد کی بہتری آئی ہے۔ اس بہتری کے ساتھ آئی سی پیز نے 2023 تک حاصل ہونے والے نیشنل ٹریڈ فیسیلیٹیشن ایکشن پلان  کے ہدف کی ریلیز کا وقت حاصل کر لیا ہے جبکہ دیگر تین بندرگاہوں کی کیٹیگریز این ٹی ایف اے پی کے ہدف کے 75 فیصد تک پہنچ گئی ہیں۔
این ٹی آر ایس 2022 اور کسٹم ہاؤس لیول ٹائم ریلیز اسٹڈیز نے، جو کسٹم خودکار نظام سے حاصل کردہ اور اسی طریقہ کار پر عمل کرتے ہوئے ایک ہی ڈیٹا سیٹ کا استعمال کرتے ہوئے کیے گئے ہیں، چار گنا 'پاتھ ٹو پرامپٹنیس' کے لیے مستحکم اثبات پایا ہے، یعنی:
- درآمدی دستاویزات کی پیشگی فائلنگ جس سے آمد سے پہلے کی پروسیسنگ ممکن ہو سکے،
- کارگو کی رسک بیسڈ سہولت،
- iii. معتبر کلائنٹ پروگرام کے فوائد - مجاز اقتصادی آپریٹرز، اور
- iv. ڈائریکٹ پورٹ ڈیلیوری  کی سہولت۔
برآمدات کے مطالعے میں بتایا گیا ہے کہ تاخیر سے ایکسپورٹ آرڈر کی منظوری کے لیے کسٹم اسٹیشن پر سامان کی آمد سے لگنے والے وقت کے مطابق برآمدی کھیپوں کی دستاویزی کلیئرنس کو نمایاں طور پر کم کیا گیا ہے جو اے سی سی کے معاملے میں 4:04 گھنٹے سے لے کر آئی سی ڈی کے معاملے میں 47:41 گھنٹے تک ہے۔ یہ وقت چار بندرگاہ زمروں کے لیے ڈفرنشیل این ٹی ایف اے پی ہدف کے اندر ہے۔ تاہم، مطالعات سے پتہ چلا ہے کہ مختلف لاجسٹک عمل کی وجہ سے، ریگولیٹری کلیئرنس کے بعد حتمی برآمد میں لیا گیا وقت زیادہ ہوتا ہے - مربوط چیک پوسٹ کے معاملے میں کل وقت کا 60 فیصد سے ایئر کارگو کے معاملے میں 92 فیصد تک۔
قابل ذکر ہے کہ جے این سی ایچ پہلا بڑا کسٹم ہاؤس تھا جس نے 2017 سے شروع ہونے والی سالانہ ٹی آر ایس کا آغاز کیا تھا اور این ٹی آر ایس 2022 سے ظاہر ہوتا ہے کہ اس کے بعد سے درآمدی کارگو کی ریلیز کا اوسط وقت آدھا رہ گیا ہے۔
این ٹی آر ایس 2022 اور مقامی ٹی آر ایس نے بھی این ٹی ایف اے پی میں طے شدہ اہداف کو پورا کرنے اور ملک میں تجارتی سہولت کے ایکو سسٹم کو بہتر بنانے کے لیے اوسط ریلیز کے وقت کے اہداف کو مزید کم کرنے کے لیے کچھ سفارشات پیش کی ہیں۔
این ٹی آر ایس 2022 کی کاپی سی بی آئی سی کی ویب سائٹ [cbic.gov.in] پر دستیاب ہے اور دیگر ٹائم ریلیز اسٹڈیز متعلقہ اداروں کی ویب سائٹس پر دستیاب کرائی جارہی ہیں۔
جل شکتی وزارت
آبی ذخائر میں پانی کاذخیرہ
جل شکتی کے وزیر مملکت جناب بشیشور ٹوڈو نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
مرکزی آبی کمیشن ملک میں 137 آبی ذخائر میں پانی کے تازہ ذخیرے کی نگرانی کرتی ہے اور ہر جمعرات کو ہفتہ واری بلیٹن جاری کرتی ہے۔ ان 137 آبی ذخائر میں تازہ پانی کے ذخیرے کی کُل استعداد 175.36 بی سی ایم ہے جو کہ 257.812 تازہ پانی کے ذخیرے کی استعداد کا تقریباً 68.02 فیصد ہے،جیسا کہ ملک میں اندازہ لگایا گیا ہے۔
آبی ذخائر سے متعلق 3 فروری 2022 کے بلیٹن کے مطابق سات  آبی ذخائر میں ان کے ذخیرے کی صلاحیت کا 100فیصد پانی موجود ہے۔ پوری طرح بھرے ہوئے آبی ذخائر  کی فہرست ضمیمہ 1 میں دی گئی ہے۔
3فروری 2022 کو جاری ہونے والے آبی ذخائر کے بلیٹن کے مطابق ذخیرے کی عام استعداد سے کم بھرے ہوئے آبی ذخائر کی فہرست  ضمیمہ 2 میں دی گئی ہے۔
ضمیمہ-I
تازہ پانی کے ذخیرے کی 100 فیصد استعداد والے آبی ذخائر کی فہرست

|
|
نمبر شمار
|
|
آبی ذخائر
|
|
ریاست
|
|
ایف آر ایل میں تازہ پانی کی استعداد
|
|
03فروری 2022
کو لائیواسٹوریج

|
|
-
|
|
سوماسیلا
|
|
آندھراپردیش
|
|
1.994
|
|
1.994
|
|
-
|
|
میتھن
|
|
جھارکھنڈ
|
|
0.471
|
|
0.471
|
|
-
|
|
پنچیت ہل
|
|
جھارکھنڈ
|
|
0.184
|
|
0.184
|
|
-
|
|
بھیما 
|
|
مہاراشٹرا
|
|
1.517
|
|
1.517
|
|
-
|
|
سپوا
|
|
اڈیشہ
|
|
0.006
|
|
0.006
|
|
-
|
|
مندیرا باندھ
|
|
اڈیشہ
|
|
0.309
|
|
0.309
|
|
-
|
|
شاردا ساگر
|
|
اترپردیش
|
|
0.33
|
|
0.330
ضمیمہ-II
نارمل اسٹوریج سے کم استعداد والے آبی ذخائر کی فہرست

|
|
نمبر شمار
|
|
آبی ذخائر
|
|
ریاست
|
|
گزشتہ 10سالوں کے اوسط ذخیرہ کے فیصد کے حساب سے لائیو اسٹوریج
|
|
-
|
|
سری سیلم
|
|
آندھراپردیش/ تلنگانہ
|
|
50
|
|
-
|
|
دودھاوا
|
|
چھتیس گڑھ
|
|
47
|
|
-
|
|
ٹنڈولا
|
|
چھتیس گڑھ
|
|
82
|
|
-
|
|
وترک
|
|
گجرات
|
|
35
|
|
-
|
|
سابرمتی 
|
|
گجرات
|
|
45
|
|
-
|
|
برہمنی 
|
|
گجرات
|
|
45
|
|
-
|
|
ہتھمتی
|
|
گجرات
|
|
46
|
|
-
|
|
دنتی واڑہ
|
|
گجرات
|
|
49
|
|
-
|
|
پانم
|
|
گجرات
|
|
64
|
|
-
|
|
گوبند ساگر
|
|
ہماچل پردیش
|
|
84
|
|
-
|
|
تلیّا
|
|
جھارکھنڈ
|
|
85
|
|
-
|
|
تتّی ہلّا
|
|
کرناٹک
|
|
18
|
|
-
|
|
گیروسوپّا
|
|
کرناٹک
|
|
76
|
|
-
|
|
مانی باندھ
|
|
کرناٹک
|
|
90
|
|
-
|
|
بن ساگر
|
|
مدھیہ پردیش
|
|
94
|
|
-
|
|
اندرا ساگر
|
|
مدھیہ پردیش
|
|
95
|
|
-
|
|
مُلشی
|
|
مہاراشٹرا
|
|
94
|
|
-
|
|
ٹھوکر واڑی
|
|
مہاراشٹرا
|
|
98
|
|
-
|
|
دویانگ ہیپ
|
|
ناگالینڈ
|
|
90
|
|
-
|
|
مچکُنڈ 
|
|
اڈیشہ
|
|
49
|
|
-
|
|
اپر اندراوتی
|
|
اڈیشہ
|
|
52
|
|
-
|
|
اپر کولاب
|
|
اڈیشہ
|
|
65
|
|
-
|
|
بالی میلا
|
|
اڈیشہ
|
|
70
|
|
-
|
|
ہریہر جھور
|
|
اڈیشہ
|
|
77
|
|
-
|
|
تھین باندھ
|
|
پنجاب
|
|
85
|
|
-
|
|
جوائی باندھ
|
|
راجستھان
|
|
32
|
|
-
|
|
بشال پور
|
|
راجستھان
|
|
72
|
|
-
|
|
رنگاون
|
|
اترپردیش
|
|
28
|
|
-
|
|
ریہند
|
|
اترپردیش
|
|
95
-----------------------
ش ح۔ق ت۔ ع ن
U NO: 1476
(Visitor Counter : 80
سائنس اور ٹیکنالوجی کی وزارت
ٹیکنالوجی کا قومی دن ایس اینڈ ٹی کے ذریعے معیشت کی بحالی پر توجہ مرکوز کرتے ہوئے منایا جائے گا
اس کانفرنس سے سائنسداں ،ٹیکنالوجی کے ماہرین ، سرکاری افسران ، سفارتکار ، عالمی صحت تنظیم کے افسران قومی اور بین الاقوامی صنعت ، تحقیقی اداروں اور تعلیمی اداروں کی شخصیتیں یکجاں ہوں گی
نئی دہلی، 10 مئی 2020 / ٹکنالوجی کا قومی دن منانے کے لیے ٹیکنالوجی کے فروغ کا بورڈ ٹی ڈی بی جو سائنس و ٹکنالوجی کے محکمے کا ایک قانونی ادارہ ہے ، اور بھارتی صنعت کی کانفڈریشن 11 مئی 2020 پیر کو ری اسٹارٹ کے عنوان سے سائنس ، ٹیکنالوجی اور ریسرچ ٹرانسلیسنز کے ذریعے معیشت کی بحالی پر اعلیٰ سطح کی ایک ڈیجیٹل کانفرنس منعقد کرے گی۔
سائنس و ٹیکنالوجی ، صحت اور خاندانی بہبود اور زمینی علوم کے مرکزی وزیر ڈاکٹر ہرش وردھن اس موقع پر مہمان خصوصی ہوں گے اور ٹکنالوجی کے قومی دن سے متعلق تقریب سے خطاب کریں گے۔ اس پروگرام میں نیتی آیوگ کے سائنس سے متعلق رکن ڈاکٹر وی کے سارسوت ، حکومت ہند کے پرنسپل سائنسی مشیر پروفیسر کے وجے راگھون ، ڈبلیو ایچ او کی چیف سائنٹسٹ ڈاکٹر سومیہ سوامی ناتھن ، ڈی ایس ٹی کے سکریٹری پروفیسر آسوتوش شرما کے خصوصی خطابات بھی شامل ہوں گے۔ اس پروگرام میں ٹی ڈی بی کے ، ڈی ایس ٹی اور سی آئی آئی کے دیگر افسران بھی شرکت کریں گے۔ مختلف اجلاس میں بایو ٹیکنالوجی محکمے کی سکہریٹری ڈاکٹر رینو سوروپ ، سی ایس آئی آر کے ڈائیرکیٹر جنرل ڈاکٹر شیکھر سی مانڈے اور بھارت میں اٹلی کے سفیر عزت مآب جناب ونسن زو ، ڈی یو سا، خصوصی خطبے دیں گے۔
ڈیجیٹل کانفرنس کے علاوہ ان کمپنیوں کے ساتھ ایک آن لائن نمائش کا بھی منصوبہ بنایا گیا ہے جن کی ٹکنالوجی کو ٹی ڈی بی کی طرف سے مدد دی گئی ہے۔ مختلف تنظیمیں اور کمپنیاں ایک ڈیجیٹل بی 2 بی لاؤنج کے ذریعے نمائش میں اپنی مصنوعات رکھیں گی۔ پوری دنیا کے لوگ اس کانفرنس میں اسٹال دیکھ سکتے ہیں۔
دلچسپی رکھنےو الے حضرات کانفرنس اور نمائش میں شرکت کے لیے پہلے سے اندراج کرا سکتے ہیں، جس کے لیے یہ لنک ہے : https://www.ciidigitalevents.in/SignUp.aspx?EventId=E000000003
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
2429U -
(Visitor Counter : 141
زراعت اور کاشتکاروں کی فلاح و بہبود کی وزارت
وزیراعظم کے ‘من کی بات ’پروگرام کے 100 نشریے کو مرکزی وزیر جناب نریندر سنگھ تومر نے عام لوگوں کے ساتھ سنا
اجین ضلع کے بڑنگر میں منعقد پروگرام میں شامل ہوئے مرکزی وزیر زراعت
گاؤں میں بیٹھے غریبوں کی زندگی میں تبدیلی وزیراعظم مودی کی اولین ترجیح:جناب تومر
ملک کی سیاسی،سماجی ،اقتصادی،روحانی ترقی کےلئے مسلسل کوشاں رہتے ہیں وزیراعظم
وزیراعظم جناب نریندر مودی کے ذریعہ پیش کیا جانے والا ریڈیو پروگرام ‘من کی بات ’کے 100 ویں نشریے کو مرکزی وزیرزراعت اور کسانوں کے بہبود کے وزیر جناب نریندر سنگھ تومر نے آج مدھیہ پردیش میں اجین ضلع کے بڑنگر واقع گاؤں میں عام لوگوں کے ساتھ سنا۔
اس موقع پر منعقد پروگرام سے خطاب کرتے ہوئے جناب تومر نے کہا کہ ہم سب کے لئے یہ لمحہ باعث فخر ہے،جب ہمارے ملک کے پاس ہماری قیادت کے طورپر ایک مضبوط رہنما جناب نریندر مودی ہیں۔جناب مودی ایسے وزیراعظم ہیں،جو ملک کے چھوٹے چھوٹے مسائل سے روبرو ہوتے ہیں،چھوٹے سے چھوٹے اور بڑے سے بڑے لوگوں کا بھی وہ دھیان رکھتے ہیں۔گاؤں میں بیٹھے غریبوں – کسانوں کی زندگی میں تبدیلی آئے ،یہ ان کی ترجیح ہے۔
مرکزی وزیر جناب تومر نے کہا کہ ملک کی سیاسی،سماجی ،اقتصادی ،روحانی ترقی ہو،یہ وزیراعظم جناب مودی کی ترجیح پر منحصر ہے،جس کےلئے وہ مسلسل کوشاں رہتےہیں۔ایک وقت تھا جب بھارت دنیا کے سیاسی پلیٹ فارم پر پچھے کی سیٹ پر رہتا تھا،بولنے کا کوئی موقع نہیں ہوتا تھا،بولنے کے لئے انتظار کرتا رہتا تھا لیکن آٹھ نو سال میں جناب مودی کی شخصیت کی صفات ،پختہ عزم، کام کی کارکردگی ،ان کے ذریعہ ملک میں کی جارہی تبدیلیاں اور اصلاحات اور ان کی سفارت کاری کے نتیجے میں آج دنیا میں ایک ایسی صورت حال پیدا ہو گئی ہے کہ کوئی بھی ملک ہو یا تنظیم، اس کا ایجنڈا اس وقت تک نہیں بنتا جب تک کہ ہندوستان کو اپنے ملک کی اس پر ایجنڈا رضامندی نہیں دیتا۔ انہوں نے کہا کہ آزادی کے 75 سال ہوچکے ہیں، 2047 100 واں سال ہوگا، امرت مہوتسو اب منایا گیا ہے، 2047 میں صد سالہ منائی جائے گی۔ دریں اثنا، 25 سال کا سفر ایک ایسا ہوگا جس میں ہندوستان کے آباؤ اجداد کے عظیم ہونے کے خواب کو شرمندہ تعبیر کرنے کا یہ ایک اہم دور ہے۔ انہوں نے کہا کہ ہم سب کو ہر لمحے کو ہندوستان کو بہترین ہندوستان کے طور پر قائم کرنے کے لئے استعمال کرنا چاہئے، جب آزادی کا 100 واں سال آئے گا تو ہماری نئی نسل کو اس کے لئے شکریہ ادا کرنا چاہئے۔
جناب تومر نے کہا کہ جناب مودی کو دنیا کے عظیم لیڈر کے طور پر پہچانا جا رہا ہے۔ جناب تومر نے کہا- وزیر اعظم جناب مودی نے من کی بات میں جناب لکشمن راؤ انعامدار کا ذکر کرتے ہوئے کہا کہ وہ ہمیشہ کہتے تھے کہ ہمیں دوسروں کی صفات کی پوجا کرنی چاہئے۔ اس سے کوئی فرق نہیں پڑتا کہ آپ کے سامنے کون ہے، آپ کے ساتھ ہو یا آپ کا مخالف، آپ کو ان کی خوبیوں کو جاننے کی کوشش کرنی چاہیے اور ان سے سیکھنا چاہیے۔ ان کی یہ بات ہمیشہ مجھے متاثر کرتی رہی ہے۔ 'من کی بات' دوسروں کی خوبیوں سے سیکھنے کا ایک بہترین ذریعہ بن گیا ہے۔ مسٹر تومر نے کہا کہ ملک اور دنیا کے کروڑوں لوگ اسے سنتے ہیں، اس سے ترغیب لیتے ہیں، وزیر اعظم مودی اس کے ذریعے کروڑوں ہم وطنوں سے براہ راست جڑتے ہیں، ایسا پہلے کبھی نہیں ہوا۔
پروگرام میں عوامی نمائندے،افسر اور مقامی رہائشی موجود تھے۔
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ مسافر کاروں  میں کم از کم 6 ایئر بیگ کو لازمی قرار دینے کی تجویز یکم اکتوبر 2023 سے نافذ ہوگی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے سلسلہ وار ٹویٹس میں کہا کہ سبھی قیمتوں اور سبھی طرح کی موٹر گاڑیوں میں سفر کرنے والے سبھی مسافروں کا تحفط ہماری اولین ترجیح ہے۔
جناب گڈکری نے کہا کہ آٹو صنعت کے سامنے موجود عالمی سپلائی چین کے بحران اور مائیکرو اکنامک منظر نامے کو مدنظر رکھتے ہوئے طے کیا گیا ہے کہ سبھی مسافر کاروں  میں کم از کم 6 ایئر بیگز کو لازمی قرار دینے کی تجویز یکم اکتوبر 2023 سے نافذ کی جائے گی۔
اس سےپہلے، پیچھے سے لگنے والی ٹکر کی صورت میں موٹر گاڑیوں کے مسافروں کے تحفظ کو بڑھانے کے لئے سنٹرل موٹر وہیکل رولز ، 1989 میں ترمیم کرکے حفاظتی اقدامات بڑھانے کا فیصلہ کیا گیا ۔ اس سلسلے میں 14 جنوری 2022 کو ایک ڈرافٹ نوٹیفکیشن جاری کیا گیا تھا جس میں یکم اکتوبر 2022 کے بعد تیار ہونے والی تمام ایم -1 زمروں کی گاڑیوں کے اندر دونوں طرف اور دو سائیڈ سے کھلنے والے ایئر بیگ فٹ کئے جانے کی تجویز پیش کی گئی تھی ۔ ان میں سے، آگے کی سیٹوں پر سامنے کی طرف منھ کرکے بیٹھنے والے مسافروں کے لئے ایئربیگ اور پیچھے کی سیٹوں پر بیٹھنے والے مسافروں کے تحفظ کے لئے گاڑی کے اندر دونوں طرف سے کھلنے والے پردے/ٹیوب کے سائز والے ایئر بیگز لگائے جانے کی تجویز تھی۔